

VLADA REPUBLIKE HRVATSKE

Zagreb, 28. listopada 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu rada, mirovinskoga sustava, obitelji i socijalne politike za preuzimanje obveza na teret sredstava državnog proračuna Republike Hrvatske u 2022. i 2023. godini, za sklapanje ugovora o javnoj nabavi radova, ugovora o javnoj nabavi usluge stručnog nadzora i ugovora o pružanju usluge koordinatora II (koordinator zaštite na radu u fazi izvođenja) u vezi s izvođenjem radova na izgradnji građevine Centra za odgoj i obrazovanje „Vinko Bek“ Zagreb |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i članka 44. stavka 2. Zakona o proračunu („Narodne novine“, br. 87/08., 136/12. i 15/15.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_ donijela

**O D L U K U**

**o davanju suglasnosti Ministarstvu rada, mirovinskoga sustava, obitelji**

**i socijalne politike za preuzimanje obveza na teret sredstava državnog proračuna Republike Hrvatske u 2022. i 2023. godini, za sklapanje ugovora o javnoj nabavi**

**radova, ugovora o javnoj nabavi usluge stručnog nadzora i ugovora o pružanju usluge koordinatora II (koordinator zaštite na radu u fazi izvođenja) u vezi s izvođenjem radova na izgradnji građevine Centra za odgoj i obrazovanje „Vinko Bek“ Zagreb**

**I.**

Daje se suglasnost Ministarstvu rada, mirovinskoga sustava, obitelji i socijalne politike za preuzimanje obveza na teret sredstava državnog proračuna Republike Hrvatske u 2022. i 2023. godini, za sklapanje ugovora o javnoj nabavi radova, ugovora o javnoj nabavi usluge stručnog nadzora i ugovora o pružanju usluge koordinatora II (koordinator zaštite na radu u fazi izvođenja) u vezi s izvođenjem radova na izgradnji građevine Centra za odgoj i obrazovanje „Vinko Bek“ Zagreb, u ukupnom iznosu od 19.998.122,16 kuna (od čega iz izvora financiranja 11 Opći prihodi i primici u iznosu od 4.000.000,00 kuna i izvora financiranja 43 Ostali prihodi za posebne namjene u iznosu od 15.998.122,16 kuna), i to po ugovorima, godinama i u iznosima kako slijedi:

|  |  |  |  |
| --- | --- | --- | --- |
|  | 2022. | 2023. | UKUPNO |
| Ugovor o izvođenju radova | 12.500.000,00 | 7.312.372,16 | 19.812.372,16 |
| Ugovor o stručnom nadzoru | 70.000,00 | 40.500,00 | 110.500,00 |
| Ugovor o pružanju usluge koordinatora II zaštite na radu | 47.000,00 | 28.250,00 | 75.250,00 |
| **UKUPNO** | **12.617.000,00** | **7.381.122,16** | **19.998.122,16** |

**II.**

Plaćanja koja proizlaze iz obveza preuzetih u skladu s točkom I. ove Odluke Ministarstvo rada, mirovinskoga sustava, obitelji i socijalne politike dužno je uključiti u svoj financijski plan u godini u kojoj obveza dospijeva.

**III.**

Ova Odluka stupa na snagu danom donošenja.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Ministarstvo rada, mirovinskoga sustava, obitelji i socijalne politike je dopisom KLASA: 404-01/21-01/83, URBROJ: 524-02-04-01-01/1-21-4 od 5. svibnja 2021. dostavilo Ministarstvu financija zahtjev za davanjem suglasnosti za preuzimanje obveza na teret sredstava državnog proračuna Republike Hrvatske u 2022. i 2023. godini za sklapanje ugovora o javnoj nabavi radova, ugovora o javnoj nabavi usluge stručnog nadzora nad izvođenjem radova i ugovora o pružanju usluge koordinatora II (koordinator zaštite na radu u fazi izvođenja) nad izvođenjem radova na izgradnji građevine Centra za odgoj i obrazovanje „Vinko Bek“ Zagreb sukladno članku 44. Zakona o proračunu (Narodne novine, br. 87/08, 136/12 i 15/15). Nakon što je Ministarstvo financija pribavilo mišljenja Ureda za zakonodavstvo, Ministarstva vanjskih i europskih poslova te Ministarstva gospodarstva i održivog razvoja na Prijedlog odluke o davanju suglasnosti Ministarstvu rada, mirovinskoga sustava, obitelji i socijalne politike za preuzimanje obveza na teret sredstava državnog proračuna Republike Hrvatske u 2022. i 2023. godini za sklapanje ugovora o javnoj nabavi radova, ugovora o javnoj nabavi usluge stručnog nadzora nad izvođenjem radova i ugovora o pružanju usluge koordinatora II (koordinator zaštite na radu u fazi izvođenja) nad izvođenjem radova na izgradnji građevine Centra za odgoj i obrazovanje „Vinko Bek“ Zagreb, Ministarstvo rada, mirovinskoga sustava, obitelji i socijalne politike je izvijestilo Ministarstvo financija kako je odabrani ponuditelj u postupku javne nabave za izvođenje radova na izgradnji građevine Centra za odgoj i obrazovanje „Vinko Bek“ Zagreb odustao od izvođenja radova. Stoga je Ministarstvo rada, mirovinskoga sustava, obitelji i socijalne politike Ministarstvu financija uputilo novi zahtjev za preuzimanje obveza na teret sredstava državnog proračuna Republike Hrvatske u 2022. i 2023. godini za sklapanje ugovora o javnoj nabavi radova, ugovora o javnoj nabavi usluge stručnog nadzora nad izvođenjem radova i ugovora o pružanju usluge koordinatora II (koordinator zaštite na radu u fazi izvođenja) nad izvođenjem radova na izgradnji građevine Centra za odgoj i obrazovanje „Vinko Bek“ Zagreb.

Nakon pregleda i ocjene ponuda, te ponovnog rangiranja ponuda Ministarstvo rada, mirovinskoga sustava, obitelji i socijalne politike je utvrdilo da je najpovoljnija ponuda za izvođenje radova trgovačkog društva TEHNIKA dioničko društvo za graditeljstvo, inženjering, proizvodnju i trgovinu, Zagreb, u iznosu od 30.812.372,16 kn (s PDV-om), dok su i dalje najpovoljnije ponude tvrtke QUALIS PROJEKT d.o.o., Zagreb za uslugu stručnog nadzora, u iznosu od 172.500,00 kn (s PDV-om) te tvrtke ABECEDA ZAŠTITE d.o.o., Rijeka za uslugu koordinatora II, u iznosu od 116.250,00 kn (s PDV-om).

Slijedom navedenog, ukupne obveze temeljem navedenih ugovora u razdoblju od 2021. do 2023. godine iznose 31.101.122,16 kn (s PDV-om).

Sredstva potrebna za plaćanje ugovora u 2021. godini u iznosu od 11.103.000,00 kn osigurana su u Državnom proračunu Republike Hrvatske za 2021. godinu i projekcijama za 2022. i 2023. godinu na pozicijama Ministarstva rada, mirovinskoga sustava, obitelji i socijalne politike, na kapitalnom projektu K790009 Centar za odgoj i obrazovanje „Vinko Bek“ Zagreb, odjeljku 4212 Poslovni objekti, a prema tablici u nastavku:



Dakle, za razliku sredstava u iznosu od 19.998.122,16 kn Ministarstvo rada, mirovinskoga sustava, obitelji i socijalne politike traži suglasnost za preuzimanje obveza na teret sredstava državnog proračuna Republike Hrvatske u 2022. i 2023. godini i to prema tablici u nastavku:



Člankom 44. stavkom 2. Zakona o proračunu (Narodne novine, broj 87/08, 136/12 i 15/15) propisano je da proračunski korisnik može preuzeti obveze po ugovoru koji zahtijeva plaćanje u sljedećim godinama uz suglasnost Vlade, a na prijedlog ministra financija.

Slijedom navedenog, daje se suglasnost Ministarstvu rada, mirovinskoga sustava, obitelji i socijalne politike za preuzimanje obveza na teret sredstava državnog proračuna Republike Hrvatske u 2022. i 2023. godini u ukupnom iznosu od 19.998.122,16 kn (od čega iz izvora financiranja 11 Opći prihodi i primici u iznosu od 4.000.000,00 kn i izvora financiranja 43 Ostali prihodi za posebne namjene u iznosu od 15.998.122,16 kn) i to po ugovorima, godinama i u iznosima kako slijedi:

